**PAKALPOJUMA LĪGUMS Nr. DIKS-19-1912-lī**

Rīgā

2019. gada 21. augustā

**Rīgas domes Izglītības, kultūras un sporta departaments,** turpmāk – Departaments vai Pasūtītājs, kuru saskaņā ar Rīgas domes 01.03.2011. saistošo noteikumu Nr. 114 “Rīgas pilsētas pašvaldības nolikums” 110. punktu un Rīgas domes Izglītības, kultūras un sporta departamenta 21.06.2010. reglamenta Nr. 20 “Rīgas domes Izglītības, kultūras un sporta departamenta Kultūras pārvaldes reglaments” 12.7. apakšpunktu, pārstāv Departamenta direktora p. i. Ivars Balamovskis, no vienas puses un

**VSIA “Latvijas Koncerti”,** valdes locekļa Guntara Ķirša personā, kas darbojas uz statūtu pamata, turpmāk – Izpildītājs, no otras puses, abas kopā – Puses, katra atsevišķi – Puse, pamatojoties uz Publisko iepirkumu likuma 10. panta regulējumu par 2. pielikumā minētajiem pakalpojumiem (CPV kods 92300000-4 Izklaides pakalpojumi) un iepirkumu **“****Latvijas Republikas proklamēšanas 100. gadadienai veltīta koncerta cikla “Latvijas gredzens” noslēdzošā koncertuzveduma “Rīgas gredzens” mākslinieciskās koncepcijas izveide un īstenošana, autoruzraudzības nodrošināšana”**, identifikācijas Nr. RD IKSD 2019/14, turpmāk - Iepirkums, rezultātiem , noslēdz šādu līgumu, turpmāk - Līgums:

1. **Līguma priekšmets**
	1. Pasūtītājs uzdod Izpildītājam un Izpildītājs apņemas sniegt kultūras pakalpojumu - īstenot koncertu cikla “Latvijas gredzens” koncertus Rīgā, turpmāk – Projekts, 2019. gada 28., 29., 30. novembrī VEF Kultūras pilī atbilstoši mākslinieciskajai koncepcijai, turpmāk – Pakalpojums, saskaņā ar Pušu apstiprinātajiem pielikumiem, kas ir šī Līguma neatņemamas sastāvdaļas un šī Līguma nosacījumiem:
		1. Iepirkuma Tehnisko specifikāciju un Izpildītāja Projekta tehnisko piedāvājumu, turpmāk – Tehniskā specifikācija (1. pielikums).
		2. Izpildītāja Iepirkumam iesniegtajiem pielikumiem:
			1. Finanšu piedāvājumu (2. pielikums),
			2. Projekta koncepcijas aprakstu un programmu (3. pielikums),
			3. Projekta pasākumu sagatavošanas un realizācijas darba un laika plānu (4. pielikums),
			4. Projekta komunikācijas plāns (5. pielikums),
			5. Rīgas pašvaldības kultūras iestādes VEF Kultūras pils Iekšējās kārtības noteikumi (6. pielikums),
			6. Rīgas pašvaldības kultūras iestādes VEF Kultūras pils Ugunsdrošības instrukcija (7. pielikums),
			7. Atskaites veidlapa par finanšu izlietojumu (8. pielikums).
		3. Saskaņā ar Līguma 1. pielikumu - Tehniskās specifikācijas noteikto, līdz 2019. gada 15. oktobrim iesniegt izstrādātu Projekta scenogrāfijas skices (9. pielikums);
		4. Līdz 2020 .gada 20.janvārim Izpildītājs nodod Pasūtītājam :
			1. atskaiti par Projekta realizācijas gaitu un rezultātiem (10. pielikums);
			2. aizpildītu finanšu atskaites veidlapu (8.pielikums) un tai pievieno finanšu izlietojuma apliecinošo dokumentu kopijas (tajā skaitā, līgumi, rēķini, maksājuma uzdevumi u.c. pamatojoši dokumenti).
	2. Saskaņā ar Līguma 1.1.punktu Pakalpojuma izpildes termiņš tiek noteikts kultūras pakalpojuma **-** koncertu cikla “Latvijas gredzens” koncertu Rīgā 2019. gada 28., 29., 30. novembrī pēdējā koncerta realizācijas datums (*konkrēti 2019.gada 30.novembris*).
2. **Līguma summa un norēķinu kārtība**
	1. Līguma kopējā summa ir **EUR 85 887,30** (astoņdesmit pieci tūkstoši astoņi simti astoņdesmit septiņi *euro* un 30 *centi*). Saskaņā ar Pievienotās vērtības nodokļa likuma 52. panta pirmās daļas 17. punktu un otro daļu, minētā summa netiek aplikta ar pievienotās vērtības nodokli. Līguma summas pozīciju atšifrējums ir norādīts Līguma 2. pielikumā - Finanšu piedāvājums.
	2. Pasūtītājs veic Līguma 2.1. apakšpunktā noteiktās Līguma kopējās summas apmaksu šādā kārtībā:
		1. pirmās daļas maksājums (priekšapmaksu) 20% apmērā no Līguma kopējās summas, t.i. **EUR 17 177,46** (septiņpadsmit tūkstoši viens simts septiņdesmit septiņi *euro*, 46 *centi*) Pasūtītājs samaksā 14 (četrpadsmit) dienu laikā pēc Līguma parakstīšanas un elektroniskā rēķina saņemšanas, ieskaitot to Izpildītāja norādītajā kontā;
		2. otrās daļas maksājums saskaņā ar Līguma 1. pielikumu - Tehniskās specifikācijas noteikto, līdz 2019. gada 15. oktobrim izpildīto 40% apmērā no Līguma kopējās summas, t.i. **EUR 34 354,92** (trīsdesmit četri tūkstoši trīs simti piecdesmit četri *euro,* 92 *centi*) Pasūtītājs samaksā 14 (četrpadsmit) dienu laikā pēc Pakalpojuma daļas pieņemšanas — nodošanas akta parakstīšanas un elektroniskā rēķina saņemšanas, ieskaitot to Izpildītāja norādītajā kontā;
		3. gala maksājums (pēdējais) par izpildīto Pakalpojumu 40 % apmērā no Līguma kopējās summas, t.i. **EUR** **34 354,92** (trīsdesmit četri tūkstoši trīs simti piecdesmit četri *euro,* 92 *centi*) Pasūtītājs samaksā 14 (četrpadsmit) dienu laikā pēc pilnas Pakalpojuma sniegšanas pieņemšanas nodošanas akta parakstīšanas (koncertu realizācijas akta) un elektroniskā rēķina saņemšanas, ieskaitot to Izpildītāja norādītajā kontā.
	3. Rēķina formāts un iesniegšanas kārtība:
		1. **Izpildītājs** sagatavo un iesniedz **Departamentam** apmaksai rēķinu elektroniskā formātā atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu. E-rēķina veidlapā laukā “Speciālas atzīmes” obligāti norādīt atzīmi **“LV100 projekti”.**
		2. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
		3. Ja **Izpildītājs** ir iesniedzis nepareizi aizpildītu un/ vai Līguma nosacījumiem neatbilstošu rēķinu, **Departaments** šādu rēķinu apmaksai nepieņem un neakceptē. **Izpildītājam** ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksas termiņu skaita no dienas, kad **Izpildītājs** ir iesniedzis atkārtotu rēķinu.
3. **Pakalpojuma izpildes nodošanas un pieņemšanas kārtība**
	1. Pakalpojums vai Pakalpojuma posmi tiek nodoti Pasūtītājam ar nodošanas – pieņemšanas aktu, kura projektu sastāda Izpildītājs.
	2. Pasūtītājs 3 (trīs) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma vai attiecīgā Pakalpojuma posma pārbaudi un paraksta pakalpojuma pieņemšanas - nodošanas aktu.
	3. Ja sniegtā Pakalpojuma laikā konstatēti trūkumi vai defekti vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām.
	4. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.
	5. Izpildītājs pēc Pakalpojuma pilnas realizācijas līdz **2020. gada 20. janvārim** iesniedz Pasūtītājam atskaiti par Pasākuma finanšu izlietojumu, saskaņā ar atskaites veidlapu par finanšu izlietojumu, kas ir šī Līguma 8. pielikums.
4. **Līguma darbības, izpildes termiņš un kārtība**
	1. Līgums stājas spēkā tā abpusējas parakstīšanas dienā un ir spēkā līdz pilnīgai Pušu saistību izpildei.
	2. Izpildītājs:
		1. veic Pakalpojumu apzinīgi, centīgi, profesionāli, augstākā vai līdzvērtīgā kvalitātē, ar to iemaņu un rūpības un centības līmeni, kāds piemīt citiem šīs nozares profesionāļiem, kas veic līdzīga veida Pakalpojumus. Pakalpojums tiek veikts saskaņā ar Līgumu un pielikumiem;
		2. Pakalpojums Izpildītājam jāveic Līgumā noteiktajos termiņos;
		3. apņemas kompetences ietvaros nodrošināt sekmīgu, atbilstošu un drošu Projekta norisi, organizējot sadarbību Projekta sagatavošanas un īstenošanas laikā starp visām Projektā iesaistītajām personām, veicot visas nepieciešamās darbības atbilstoši Līgumam un Pasūtītāja rakstiskajiem un mutiskajiem norādījumiem;
		4. apņemas pēc Pasūtītāja pieprasījuma rakstveidā vai mutiski sniegt informāciju par Pakalpojuma izpildes gaitu;
		5. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi;
		6. Izpildītājs organizē biļešu pārdošanu uz Pakalpojuma ietvaros notiekošajiem koncertiem un ienākumus par pārdotajām biļetēm ir tiesīgs paturēt sev;
		7. Izpildītājs apņemas saskaņot ar Pasūtītāju visas izmaiņas, kādas radušās Pakalpojuma izpildes gaitā, kā arī informēt Pasūtītāju par visiem šķēršļiem un problēmām, kas varētu kavēt Pakalpojuma veiksmīgu izpildi vai ietekmēt to kvalitāti;
		8. saskaņo Projekta norisi ar attiecīgajām valsts un pašvaldības institūcijām, nodrošinot visas nepieciešamās atļaujas un saskaņojumus Pakalpojuma nodrošināšanai, kā arī nodrošina saistību noformēšanu Projekta pasākumiem un aktivitātēm par autortiesībām un blakustiesībām, saskaņā ar Latvijas Republikā spēkā esošajiem normatīvąjiem aktiem;
		9. veicot Līguma izpildi, ievēro visas valsts un pašvaldības institūciju likumīgās prasības, kādas var tikt izvirzītas vai ir izvirzāmas Līgumā paredzēto darbu izpildei;
		10. ievēro visas prasības attiecībā uz Pakalpojuma izpildes drošību saskaņā ar Publisku izklaides un svētku pasākumu drošības likumu, t.sk. koncertu norises vietas - Rīgas pašvaldības kultūras iestādes VEF Kultūras pils Iekšējās kārtības noteikumiem (6. pielikums) un Rīgas pašvaldības kultūras iestādes VEF Kultūras pils Ugunsdrošības instrukciju (7. pielikums);
		11. nekavējoties pēc Projekta veic visu tehnisko iekārtu demontāžu un izvešanu no Projekta norises vietas;
		12. atceļ vai pārtrauc Projektu, ja to prasa darbu izpildes drošības apsvērumi visos gadījumos, kad cēloņu novēršana nav atkarīga no Izpildītāja vai šos cēloņus Izpildītājs nav spējīgs ar saviem spēkiem novērst;
		13. saskaņot Projekta informatīvos un reklāmas materiālus ar Pasūtītāju līdz publicēšanai, iesūtot saskaņojamos materiālus elektroniski Departamenta norādītajai kontaktpersonai Ineta Zalāne, \_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_;
		14. Projekta sagatavošanas un norises laikā, sadarboties, atbilstoši kompetencei, ar VEF Kultūras pils vadītāju Lieni Kubiļus**;** e-pasts: \_\_\_\_\_\_\_\_\_\_\_\_\_\_\_**,** tālr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Pasūtītājs:
		1. apņemas savas kompetences ietvaros nodrošināt Izpildītājam nepieciešamo atbalstu valsts un pašvaldības iestādēs organizatorisko jautājumu risināšanai Pakalpojuma izpildes laikā;
		2. sniedz Izpildītājam informāciju un dokumentāciju, kas nepieciešama Pakalpojuma izpildes nodrošināšanai, ciktāl tas ir Pasūtītāja kompetencē;
		3. veic apmaksu Līguma 2. punkta noteiktajā termiņā un kārtībā;
		4. kontrolei par finanšu līdzekļu izmantošanu var pieprasīt no Izpildītāja grāmatvedības dokumentus un citus darījumu apliecinošus dokumentus, kas saistīti ar šī Līguma 1. punktā minēta Pakalpojuma izpildi.
5. **Pušu atbildība**
	1. Ja Pakalpojuma sniegšana tiek veikta ar nokavējumu, tai skaitā netiek ievērots Līguma 1.1. apakšpunktā noteiktais termiņš, Izpildītājs par katru nokavēto dienu maksā Pasūtītājam līgumsodu 0,5 % apmērā no Pakalpojuma posma nesamaksātās summas, bet ne vairāk kā 10 % no Līguma kopējās summas.
	2. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,5 % apmērā no Pakalpojuma posma nesamaksātās summas, bet ne vairāk kā 10 % no Līguma kopējās summas.
	3. Termiņa kavējuma gadījumā šajā Līgumā noteiktais līgumsods tiek aprēķināts par periodu, kas sākas nākamajā kalendāra dienā pēc Līgumā noteiktā saistību izpildes termiņa un ietver dienu, kurā saistības tiek izpildītas.
	4. Visi no Pasūtītāja vai Izpildītāja saņemtie maksājumi tiek dzēsti saskaņā ar Civillikuma 1843. panta noteikumiem.
	5. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma, par to paziņojot Izpildītājam, un pieprasīt no Izpildītāja atlīdzināt radušos zaudējumus un saistīto izdevumu kompensāciju, ja tiek konstatēts, ka piedāvātais Pakalpojums neatbilst Līgumā un tā pielikumos noteiktajām prasībām, un Pasūtītāja iebildumi netiek novērsti nekavējoties.
	6. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
	7. Pasūtītājs ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	8. Izpildītājs pilnā mērā atbild par savā rīcībā izmantotajiem materiālajiem un finanšu līdzekļiem, ka arī par Pasūtītajam un trešajām personām radītajiem zaudējumiem, kas izriet tieši vai netieši no Izpildītāja un to piesaistīto personu rīcības.
6. **Nepārvarama vara**
	1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (*Force Majeure*) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
	2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
	3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
	4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
	5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
7. **Strīdu izskatīšanas kārtība**

Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

1. **Noslēguma noteikumi**
	1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
	2. Pēc šī Līguma parakstīšanas visas iepriekšējās pārrunas un sarakste zaudē spēku, tomēr Līguma noteikumi tulkojami atbilstoši Pasūtītāja veiktā Iepirkuma dokumentācijai, Izpildītāja iesniegtajam piedāvājumam, Līguma un tā pielikumu nosacījumiem, kā arī Publisko iepirkumu likumā (turpmāk – PIL) noteiktajiem mērķiem un principiem.
	3. Visa informācija, kas attiecas uz Līgumu, nav izpaužama trešajām personām bez Pušu iepriekšējas rakstiskas piekrišanas, izņemot normatīvajos aktos noteiktajos gadījumos, un izmantojama tikai un vienīgi Līguma izpildes nodrošināšanai.
	4. Vienas Puses īpašnieka vai īpašuma formas maiņa nevar būt par pamatu Līguma izbeigšanai. Līguma izpildīšanas pienākums pāriet attiecīgās Puses tiesību un saistību pārņēmējiem.
	5. Visi Līguma grozījumi un papildinājumi ir pieļaujami tikai un vienīgi tad, ja tie nav pretrunā ar PIL noteikumiem un ir spēkā tikai gadījumā, ja tie ir noformēti rakstiski un parakstījušas abas Puses. Tie pievienojami Līgumam kā pielikumi un kļūst par Līguma neatņemamām sastāvdaļām.
	6. Puses apņemas 5 (piecu) darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
	7. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
	8. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
	9. Puses nozīmē kontaktpersonas, kuras veic savstarpēju sadarbības koordinēšanu, kā arī ir tiesīgas parakstīt pieņemšanas – nodošanas aktus Līguma ietvaros:
		1. Pasūtītāja kontaktpersona: Līga Ribicka;
		2. Izpildītāja kontaktpersona: Edgars Janovs.
	10. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
		1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
		2. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
	11. Līgums sastādīts uz 6 (sešām) lapām latviešu valodā 2 (divos) eksemplāros, pa vienam eksemplāram katrai Pusei. Abiem eksemplāriem ir vienāds juridisks spēks.
	12. Līgumam pievienoti 8 (astoņi) pielikumi, kas cauraukloti kopā ar Līgumu:
		1. *1. pielikums* - Tehniskā specifikācija un Izpildītāja Projekta tehniskais piedāvājums uz 7 (septiņām) lapām:
		2. *2. pielikums* – Finanšu piedāvājums uz 4 (četrām) lapām;
		3. *3. pielikums* Projekta koncepcijas apraksts un programma uz 4 (četrām) lapām;
		4. *4. pielikums* – Projekta pasākumu sagatavošanas un realizācijas darba un laika plāns uz 2 (divām) lapām;
		5. *5. pielikums* –Projekta komunikācijas plāns uz 2 (divām) lapām;
		6. *6. pielikums–* Rīgas pašvaldības kultūras iestādes VEF Kultūras pilsIekšējās kārtības noteikumi uz 2 (divām) lapām;
		7. *7*. pielikums - Rīgas pašvaldības kultūras iestādes VEF Kultūras pils Ugunsdrošības instrukcijauz 2 (divām) lapām;
		8. *8. pielikums -* Atskaites veidlapa par finanšu izlietojumu uz 1 (vienas) lapas.
2. **Pušu rekvizīti un paraksti**

|  |  |
| --- | --- |
| **Pasūtītājs** **Rīgas domes Izglītības, kultūras un****sporta departaments** Juridiskā adrese: K. Valdemāra iela 5, Rīga, LV-1010Tālrunis: 67026816 , e-pasts: iksd@riga.lv**Norēķinu rekvizīti:**Rīgas pilsētas pašvaldībaJuridiskā adrese: Rātslaukums 1, Rīga, LV-1050NMR kods: 90011524360 PVN. reģ. Nr.: LV90011524360Banka: AS “Luminor Bank AS”Kods: NDEALV2XKonts: LV95NDEA0021000016170RD iestādes kods: 210 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Paraksts Ivars Balamovskis* | IzpildītājsVSIA “Latvijas Koncerti”,Juridiskā adrese: Maskavas iela 4, Rīga,  Reģ. nr. Tālrunis: e-pasts: Banka: Kods: Konts:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Paraksts Guntars Ķirsis*  |